Aazii

Aazii on muakerän suurin muanoza i pindualan i rahvahan lugumiärän mugah. Se muvvostau yhtes Jevroupanke Jevrazien manderehen. Aazien pinduala on nenga 44 milj. km². Tämä tarkoittau 29,4 protsentua muakerän muapindualas da 8,6 protsentua kogonazuspindualas.National Geographic Family Reference Atlas of the World. Washington, D.C.: National Geographic Society (U.S.). 2006. p. 264. Rahvastu Aazies eläy piäle 4,6 miljardua hengie, nenga 60 protsentua kogo muailman rahvahalistos."Asia Population 2022 (Demographics, Maps, Graphs)". World Population Review.

 Nimen alguperä 

Antiekan griekkalazet käytettih Asie-nimie allunperin Anatoulien alovehes. Nimi on mahtollizesti suguo Anatoulien alovehel 1600 eaa - 1100 eaa paistun indojeuroppalazen kielen sanale Assuwa. Assuwa oli bronzukavven aigaine aloveh Kızılırmak-joven päivänlaskupuolel.

 Muanpindu 

Aazien pohjazes ollah tundrat. Vähän suvizembäh ollah koskemattomat mečät. Aazien päivänlaskupuoles ollah hyvät mustumuat. Keski-Aazien suurin oza, Ruskies merespäi Mongouliessah, on hiekkumuat. Suurin niilöis on Gobi-hiekkumua. Gimalait eroitetah Keski-Aazien Suvi- da Liideh-Aazien tropikois.

Gimalait ollah muailman korgevin mägiharjandeh. Jovet, kudamien jovenalois ollah Gimalait, kannetah mudua suven peldoloih. Sen periä roitahes tulokkahat muaperät.


A